Ďalšie termíny:
20. – 23.marec 2020
29. – 31. máj 2020
Ďalšie termíny:
20. – 23.marec 2020
29. – 31. máj 2020
Program púte:
1.deň/ned.: v poobedňajších hodinách stretnutie v Bratislave, transfer na letisko do Viedne s následným odletom do Tel Avivu. Presun na ubytovanie do Betlehema.
2.deň/pon.: Ain Karem, návšteva miesta narodenia Jána Krstiteľa a miesta Navštívenia Panny Márie u Alžbety, presun do Jeruzalema– Západný múr /múr nárekov/, hora Sion – večeradlo a kostol usnutia Panny Márie.
3.deň/ut.: Presun do Haify, cestou zastávka – Muchraka alebo Keren Karmel, na juhovýchodnom vrchole Hory Karmel, pripomína miesto boja medzi prorokom Eliášom a Baalovými a Aštertinými prorokmi. Je tu kostol sv. Eliáša, ktorý je spravovaný karmelitánskym rádom. Z vyhliadkovej terasy je krásny výhľad na Izrael. Hora Karmel, Eliášova jaskyňa a miesto úcty Panny Márie Škapuliarskej – Stella Maris, potok Siah: Karmelitáni postavili v roku 1200 ich prvý kostol (st. Brocardus) v oblasti potoka Siah, nachádzajúceho sa na západnom krídle Hory Carmel. Je otvorený pre verejnosť. Cestou do Galilei zastávka v meste Akko – ležiace na severnom pobreží Izraela neďaleko Haify. Aj keď nie je práve najznámejším mestom, ktoré sa ľudom vybaví v spojení so Svätou zemou, patrí k najväčším kultúrnym a historickým pamiatkam tejto blízkovýchodnej krajiny.
4.deň/str.: Výstup na horu Tábor, prehliadka kostola Premenenia. Nazaret – Bazilika Zvestovania a kostol sv. Jozefa, Kláštor Bosých karmelitánok. Kána Galilejská – miesto prvého zázraku Pána Ježiša, kde si manželia obnovujú manželské sľuby.
5.deň/štv.: Hora Blahoslavenstiev, Tabgha 1 – miesto zázračného rozmnoženia chlebov a rýb; Genezaretské jazero Tabgha 2 – miesto Primátu sv. Petra, Kafarnaum – dom sv. Petra a miestna synagóga. Pri jazere možnosť zakúpenia obedu tradičnej ryby sv. Petra./20,-USD/, plavba loďou po Genezaretskom jazere /10,-USD/
6.deň/piat.: Jeruzalem – prehliadka mesta, návšteva Olivovej hory – panoráma (najkrajší pohľad na staré mesto); kostolík Dominus Flevit – miesto, kde Pán Ježiš plakal nad Jeruzalemom.
7.deň/sob.:Getsemanská záhrada a Bazilika Agónie /miesto, kde sa Pán Ježiš potil krvou/, kostol hrobu Panny Márie, prehliadka Starého mesta – Krížová cesta (Via Dolorosa), Bazilika Božieho hrobu, Kalvária – Golgota.
8.deň/ned.: prehliadka Betánie – Lazárov hrob, návšteva miesta Ježišovho krstu Qasr al Jahúd na hranici s Jordánskom, prechod Júdskou púšťou – najstaršie obývané mesto sveta Jericho, Hora pokušenia, návšteva Mŕtveho mora s možnosťou kúpania. Pre záujemcov je fakultatívny výlet Massada a Qumrán.
9.deň/pon.: Betlehem – Bazilika Narodenia Ježiša Krista, Pole pastierov, jaskyňa Mlieka, Kláštor Bosých karmelitánok, možnosť nákupu suvenírov. Popoludní odchod na letisko do Tel Avivu, odlet do Viedne. Transfér na Slovensko do Bratislavy
Sprievodca si vyhradzuje právo na zmenu programu! Program v ponukovom letáku je orientačný a prispôsobuje sa odletovým časom a situácii v Izraeli.
Pútnický program je spojený s každodennou svätou omšou.
Úvodné stretnutie
kurzu sympto-termálnej metódy
rozpoznávania párovej plodnosti
9.1.2020 17:30-20:00
TRSTENÁ
(priestory komunitného
centra SINAJ
ul. Železničiarov 253/1)
Plodnosť nie je problém, ale dar – je základná myšlienka, ktorú kurz Ligy pár páru chce odovzdať všetkým, ktorí majú záujem rozumieť svojej plodnosti a vedome sa podieľať na jej napĺňaní (či už je ich snahou predchádzať počatiu, alebo sa snažia tehotenstvo dosiahnuť).
Kurz vedie certifikovaný, odborne pripravený dobrovoľnícky učiteľský pár, ktorý poslucháčov podrobne zoznámi so symptotermálnou metódou a teoretické informácie doplní skúsenosťami zo života. Kurz zároveň vytvára priestor na zoznámenie sa s ďalšími ľuďmi, ktorí nechcú používať antikoncepciu (uznávajú rovnaký životný štýl – Kultúru života) a aj po jeho absolvovaní si môžu navzájom radiť, vymieňať skúsenosti a povzbudzovať sa.
Kurz nie je určený len pre ženy, ale aj pre ich manželov. Liga povzbudzuje mužov, aby investovali svoj čas a pozornosť tejto oblasti, ktorá výrazne ovplyvňuje vzájomný manželský vzťah a pohodu v ňom. Zúčastniť sa kurzu STM je najjednoduchšia forma ako sa efektívne naučiť prakticky používať symptotermálnu metódu PPR a vyznať sa vo svojej plodnosti.
Po úvodnom stretnutí, ktorého obsahom je:
• predstavenie symptotermálnej metódy porozumenia ľudskej plodnosti a jednotlivých
príznakov ženskej plodnosti
• vysvetlenie fyziologických zákonitostí ľudskej
plodnosti a priebeh menštruačného cyklu
• vysvetlenie vplyvu ženských hormónov menštruačného cyklu na zmeny jednotlivých príznakov plodnosti (bazálnej teploty, hlienu krčka maternice, a krčka maternice) v priebehu menštruačného cyklu ženy
• pozorovanie, zaznamenávanie a vyhodnocovanie príznakov plodnosti
• praktické precvičenie vyhodnotenia STM záznamu
• individuálne poradenstvo
bude možnosť pokračovať v kurze ďalšími dvoma stretnutiami, ktoré nadväzujú na úvodné stretnutie a poskytnú užívateľom STM ďalšie potrebné informácie pre spoľahlivé užívanie metódy v rôznych životných situáciách – napr. o nepravidelných cykloch, o pomoci pri snahe o počatie, orientovaní sa v plodnosti po pôrode či v prechode…. Súčasťou kurzu je aj súvislosť medzi manželským sľubom a manželskou čistotou a otázky manželskej sexuálnej etiky.
Účasť na úvodnom stretnutí je bezplatná. Kurzovný príspevok za ostatné dve stretnutia je na pár alebo jednotlivca spolu 20€. Termíny ďalších stretnutí sa dohodnú s účastníkmi na záver úvodného stretnutia.
Vzhľadom k tomu, aby sa vybrali čo do veľkosti a pohodlia primerané priestory v ktorých sa bude kurz konať a organizátori mohli pripraviť pre účastníkov kurzu dostatočné množstvo pracovných materiálov, s ktorými budú na kurze pracovať, je potrebné na kurz sa vopred zaregistrovať zaslaním mailu na adresu: email@example.com alebo firstname.lastname@example.org
Pán Boh zaplať!
Juraj Spuchľák, dekan
"Svetlo prišlo na svet, a ľudia milovali tmu viac ako svetlo, lebo ich skutky boli zlé." (Ján 3:19)
Je adventné obdobie a my sa pripravujeme na Vianoce v zmysle očakávania sviatku narodenia nášho Spasiteľa, no aj jeho druhého príchodu na konci času. Aby sme pochopili aj v dnešnej uponáhľanej dobe, kde všetko je samozrejmosťou, aké je svetlo dôležité, no nielen to pozemské, piatková svätá omša pri sviečkach bola poukázaním dôležitosti prípravy našich sŕdc na príchod SVETLA, ktorým je KRISTUS. Jediné dokonalé svetlo pre spásu nás ľudí.
Andrea Šprláková